
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 31857/7122/27.11.1998 απόφασης 


«Συγκρότηση του Διοικητικού Συμβουλίου του 

ΕΤΕΡΠΣ». 1 

Τροποποίηση και συμπλήρωση της 8908/2042/7.4.99 
απόφασης «Συγκρότηση της Εκτελεστικής Επιτρο¬ 
πής του Οργανισμού Θεσσαλονίκης». 2 

Πρόγραμμα ελέγχου κυκλοφορούντων στην αγορά 
φυτοπροστατευτικών προϊόντων για το έτος 2000 3 

Συγχώνευση δημοτικών νομικών προσώπων σε ενιαίο 


Δημοτικό Ν.Π. με την επωνυμία «Παιδικοί Σταθμοί 


Δήμου Ορφέα». 4 

Σύσταση «Αναπτυξιακής Δημοτικής Επιχείρησης Δι¬ 
στόμου» στο Δήμο Διστόμου. 5 

Αποδοχή παραίτησης από άδεια μεταλλευτικών ερευ¬ 
νών με ΒΜ 2086. 6 

Σύσταση Εκκλησιαστικού Ιδρύματος υπό την επωνυ¬ 
μίαν «ΠΝΕΥΜΑΤΙΚΟΝ ΚΕΝΤΡΟΝ ΜΗΤΡΟΠΟΛΙΤΙ- 
ΚΟΥ ΙΕΡΟΥ ΝΑΟΥ ΑΓΙΟΥ ΒΑΣΙΛΕΙΟΥ ΤΡΙΠΟΛΕΩΣ» 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ ΚΑΙ ΚΥ- 
Ν ΟΥΡΙΑΣ». 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.54588/29947/99/ 
3.2.2000 απόφαση του Υφυπουργού Εσωτερικών 
Δημόσιας Διοίκησης και Αποκέντρωσης. 8 


ΑΠΟΦΑΣΕΙ Σ 

Αριθ. 7179/1410 (1) 

Τροποποίηση της 31857/7122/27.11.1998 απόφασης 
«Συγκρότηση του Διοικητικού Συμβουλίου του ΕΤΕΡΠΣ». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις του άρθρου 19 παρ. 1 του Ν.Δ/τος 
1262/72 «περί ρυθμιστικών σχεδίων αστικών περιοχών» 
(ΦΕΚ194/Α). 

2. -Τιςδιατάξειςτου άρθρου 1 του Ν.Δ/τος266/1973«Πε¬ 


ρί διοικήσεως και λειτουργίας του ΕΤΕΡΠΣ» (ΦΕΚ79/Α). 

3. - Την αριθ. πρωτ. 30083/551/5-2-90 κοινή απόφαση 
των Υπουργών Προεδρίας της Κυβερνήσεως και Περι¬ 
βάλλοντος Χωροταξίας και Δημοσίων Έργων «Ανασύνθε¬ 
ση του Δ.Σ. του ΕΤΕΡΠΣ». 

4. - Τις διατάξεις της παρ. 6 του άρθρου 3 του Ν. 
2242/1994 «Πολεοδόμηση περιοχών δεύτερης κατοικίας 
σε Ζώνες Οικιστικού Ελέγχου, προστασία φυσικού και δο¬ 
μημένου περιβάλλοντος και άλλες διατάξεις» (ΦΕΚ162/Α). 

5. - Τις διατάξεις της παρ. 38 του άρθρου 1 του Π. δ/τος 
28/93 «Καθορισμός αρμοδιοτήτων που διατηρούνται από 
τον Υπουργό και τις περιφερειακές υπηρεσίες διανομαρ- 
χιακού επιπέδου του Υπουργείου Περιβάλλοντος Χωρο¬ 
ταξίας και Δημοσίων Έργων (ΦΕΚ 9/Α). 

6. - Το αριθ. πρωτ. 2447/1/1/00/2-3-2000 έγγραφο του 
Υπουργείου Εμπορικής Ναυτιλίας, αποφασίζουμε: 

Τροποποιείται η αριθ. πρωτ. 31857/7122/27-11-98 από¬ 
φαση ως προς την παράγραφο 6 αυτής ως εξής: 

«6. Όταν στο Διοικητικό Συμβούλιο του ΕΤΕΡΠΣ συζη- 
τείται η διάθεση πιστώσεων από το λογαριασμό της παρ. 
3 του άρθρου 3 του Ν. 2242/94 (ΦΕΚ 162/Α) στη συνε¬ 
δρίαση μετέχει με δικαίωμα ψήφου ο εκπρόσωπος του 
Υπουργού Εμπορικής Ναυτιλίας Πλωτάρχης (Τ) ΑΣ Κου¬ 
κούλας Αλέξανδρος Τμηματάρχης του Δ' τμήματος της 
Δ/νσης Προστασίας θαλασσίου Περιβάλλοντος με ανα¬ 
πληρωτή του τον Αντιπλοίαρχο Δημητρόπουλο Βασίλειο 
τμηματάρχη του Γτμήματος ΥΕΝ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Απριλίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. 3009/467 (2) 

Τροποποίηση και συμπλήρωση της 8908/2042/7.4.99 
απόφασης «Συγκρότηση της Εκτελεστικής Επιτροπής 
του Οργανισμού Θεσσαλονίκης». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1.- Τις διατάξεις του άρθρου 7 του Ν. 1515/1985 «Ρυθ¬ 
μιστικό σχέδιο και Πρόγραμμα Προστασίας Περιβάλλο- 

ντος της ευρύτερης περιοχής Θεσσαλονίκης» (ΦΕΚ 
148/Α). 

2. - Τις με αριθ. 14/2η/11-1-99 και 1477 αποφάσεις του 
Δημοτικού Συμβουλίου Θεσσαλονίκης και 21 η/25-10-99. 

3. - Το με αριθ. πρωτ. 307/13, 111/ΖΠ/23-7-99 έγγραφο 
της Τοπικής Ένωσης Δήμων και Κοινοτήτων Νομού 
Θεσ/νίκης, αποφασίζουμε: 

Εγκρίνεται η τροποποίηση και συμπλήρωση της με αρ. 
πρωτ. 8908/2042/7-4-99 απόφασης «Συγκρότηση της 
Εκτελεστικής Επιτροπής του Οργανισμού Θεσσαλονί¬ 
κης» ως ακολούθως: 

1. - Ορίζεται ως μέλος της Εκτελεστικής Επιτροπής ο 
Δημοτικός Σύμβουλος Θεσσαλονίκης Νικόλαος Ταχιάος 
εκπρόσωπος του Δήμου Θεσσαλονίκης με αναπληρωτή 
τον Δημοτικό Σύμβουλο Ιωάννη Ζουρνά. 

2. - Ορίζεται ως μέλος της Εκτελεστικής Επιτροπής ο 
Βλάσιος Κωνσταντινίδης Δήμαρχος Λαγκαδά ως εκπρό¬ 
σωπος της ΤΕΔΚ Νομού Θεσσαλονίκης με αναπληρωτή 
του τον Σταμάτη Καραμανλή Δημοτικό Σύμβουλο Θεσσα¬ 
λονίκης σε αντικατάσταση των Αναστ. Αναστασιάδη και 
Σπύρου Βούγια αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-Φ- 

Αριθ. 92291 (3) 

Πρόγραμμα ελέγχου κυκλοφορούντων στην αγορά φυ- 
τοπροστατευτικών προϊόντων για το έτος 2000. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.721/77 «για την έγκριση κυκλοφο¬ 
ρίας και τον έλεγχο των γεωργικών φαρμάκων» και ειδικό¬ 
τερα τα άρθρα 4 (παρ. 1) 15,16 (παρ. 2) και 23 (παρ. 5). 

2. Το άρθρο 17του Π.Δ. 115/97 (ΦΕΚ 104/Α/30-5-97) «Πε¬ 
ρί εγκρίσεως διάθεσης στην αγορά και ελέγχου φυτοπρο- 
στατευτικών προϊόντων σε συμμόρφωση προς την οδηγία 
91/414/ΕΟΚτου Συμβουλίου όπως έχει συμπληρωθεί. 

3. Τη με αριθ. 3396/3-11-98 (Β 1165/9.11.98) κοινή από¬ 
φαση του Πρωθυπουργού και του Υπουργού Γεωργίας 
για «Ανάθεση αρμοδιοτήτων στους Υφυπουργούς Γεωρ¬ 
γίας Κωνσταντίνο Βρεττό και Παρασκευά Φούντά». 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

I. Ορίζουμε όπως σε εφαρμογή του ετήσιου προγράμ¬ 
ματος ελέγχου των κυκλοφορούντων στην αγορά φυτο- 
προστατευτικών προϊόντων, για το έτος 2000 πραγματο¬ 
ποιηθούν δειγματοληψίες σκευασμάτων που θα περιέ¬ 
χουν τις παρακάτω δραστικές ουσίες: 

0ίθθίθΙ + ΙθΐΓ30ί1θΠ 

ΪΓίίΙυΓ3ΐίΠ 

ρΐΌογιτιίάοηθ 

ΠΊΘΐθΐ30ΪΊΐθΓ 

ρΓθρ30ΪΊΐθΓ 

ογρθίτηβίΐΊΐΊη 

II. Οι δειγματοληψίες και ο έλεγχος των δειγμάτων θα 
πραγματοποιηθούν σύμφωνα με τα οριζόμενα από τις 
διατάξεις του Ν. 721/77. 


III. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Απριλίου 2000 

Ο ΥΦΥΠΟΥΡΓΟΣ 

Κ. ΒΡΕΤΤΟΣ 
-Φ- 

Αριθ. 1632 (4) 

Συγχώνευση δημοτικών νομικών προσώπων σε ενιαίο Δη¬ 
μοτικό Ν.Π. με την επωνυμία «Παιδικοί Σταθμοί Δήμου 
Ορφέα». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 26Δ.ΚΚ- Π.Δ. 410/95 όπως 
αντικαταστάθηκε με το άρθρο 9 παρ.6,7 και 8 Ν. 2503/97. 

2. Τις διατάξεις του άρθρου 203 παρ. 6 του Δ. ΚΚ - 
410/95 Π.Δ/μα. 

3. Τις διατάξεις του άρθρου 29 Α του Ν. 1558/85 το 
οποίο προστέθηκε με το άρθρο 27 του Ν. 2081/1992 και 
τροποποιήθηκε με το άρθρο 1 παρ. 2α του Ν. 2649/1997. 

4. Τις εγκυκλίους του ΥΠ.ΕΣ.Δ.Δ.Α 27503/3-7-97 «ρυθ¬ 
μίσεις για το προσωπικό των Ο.Τ.Α. Α' βαθμού με το Ν. 
2503/97» και 28099/7-7-97 «ρυθμίσεις θεμάτων που αφο¬ 
ρούν τους Ο.Τ.Α. πρώτου βαθμού». 

5. Τις αριθ. Π2β/4311/28-11-97 και Π2β/4712/13-2-98 
αποφάσεις Υπουργού Υγείας και Πρόνοιας με τις οποίες 
μεταβιβάστηκαν αντίστοιχα στις Κοινότητες Μ. Δερείου 
και Λαβάρων οι Κρατικοί Παιδικοί Σταθμοί Μ. Δερείου και 
Λαβάρων (ΦΕΚ 1147/Β/24-12-97 και 208/Β/5-3-98). 

6. Τις αριθ. 2116/14-7-98 και 2099/12-6-98 αποφάσεις 
μας, με τις οποίες συστήθηκαν τα νομικά πρόσωπα «Κέ¬ 
ντρο Παιδιού Μ. Δερείου» και «Κοινοτικός Παιδικός Σταθ¬ 
μός Λαβάρων», που συγχωνεύονται τώρα σ’ ένα και έχουν 
δημοσιευτεί στα ΦΕΚ 842/τ.Β'/12.8.98 και 
638/τ.Β'/24.6.98. 

7. Την αριθ. 21/2000 απόφαση του Δημοτικού Συμβου¬ 
λίου Ορφέα με την οποία συγχωνεύονται τα παραπάνω 
νομικά πρόσωπα σ’ ένα νομικό πρόσωπο με την επωνυμία 
«Παιδικοί Σταθμοί Δήμου Ορφέα». 

8. Το γεγονός ότι με την παρούσα προκαλείται δαπάνη 
σε βάρος του προϋπολογισμού του Δήμου Ορφέα, το 
ύψος της οποίας δεν μπορεί να προσδιοριστεί. 

9. Την 1/1-9-97 απόφαση του Γενικού Γραμματέα περί 
ανάθεσης άσκησης αρμοδιοτήτων, αποφασίζουμε: 

Εγκρίνουμε την 21/2000 απόφαση του Δ.Σ. Δήμου Ορ¬ 
φέα με την οποία γίνεται συγχώνευση των ίδιων νομικών 
προσώπων και σύσταση ενιαίου Δημοτικού Νομικού Προ¬ 
σώπου με την επωνυμία «Παιδικοί Σταθμοί Δήμου Ορφέα» 
Ν. Έβρου με έδρα την πόλη των Λαβάρων, στο οποίο θα 
περιέλθουν οι υπάρχοντες παιδικοί σταθμοί που λειτουρ¬ 
γούν στο Δήμο Ορφέα. 

Σκοπός του νομικού αυτού προσώπου είναι η φύλαξη, 
φροντίδα και ψυχαγωγία νηπίων εργαζόμενων γονέων, η 
πολύπλευρη νοητική, συναισθηματική, κοινωνική, ψυχο¬ 
σωματική ανάπτυξη των παιδιών, η προπαρασκευή τους 
για την φυσική μετάβασή τους από την οικογενειακή ζωή 
στο σχολικό περιβάλλον και η υποστήριξη των γονέων σε 
θέματα αγωγής και ψυχολογίας των παιδιών. 

Επίσης η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 

αναλώσιμων υλικών κ.λπ. Η εκτέλεση μικρών έργων για 
επισκευή και συντήρηση των σταθμών, η αποκατάσταση 
φθορών και ζημιών του εξοπλισμού και γενικά ο εφοδια¬ 
σμός με όλα τα μέσα που κρίνονται απαραίτητα για τη λει¬ 
τουργία του. 

Το Νομικό Πρόσωπο διοικείται από Διοικητικό Συμβού¬ 
λιο που αποτελείται από επτά (7) μέλη, τα οποία με τους 
αναπληρωτές τους ορίζονται από το δημοτικό Συμβού¬ 
λιο. Η θητεία των μελών του Διοικητικού Συμβουλίου ορί¬ 
ζεται από το Δημοτικό συμβούλιο. 

Από τα μέλη του τρεις (3) είναι Δημοτικοί Σύμβουλοι, 
δύο (2) δημότες ή κάτοικοι που έχουν σχετική με το αντι¬ 
κείμενο του Νομικού Προσώπου επαγγελματική και κοι¬ 
νωνική δράση ή ειδικές γνώσεις, ένας (1) εκπρόσωπος 
των γονέων των παιδιών που φιλοξενούνται στους παιδι¬ 
κούς σταθμούς και ένας (1) εκπρόσωπος των εργαζομέ¬ 
νων σ’ αυτό. 

Πρόεδρος του Διοικητικού Συμβουλίου του Νομικού 
Προσώπου είναι ο Δήμαρχος ή άλλο μέλος αιρετό ή μη 
που ορίζεται απ’ αυτόν. 

Πόροι του Νομικού Προσώπου είναι: 

Α) Η υποχρεωτική επιχορήγηση από το Υπουργείο Υγεί¬ 
ας και Πρόνοιας και Κοινωνικών Ασφαλίσεων 

Β) Η ετήσια επιχορήγηση του Δήμου Ορφέα 

Γ) Κάθε είδους εισφορές, δωρεές, κληροδοσίες 

Δ) Εισπράξεις από το αντίτιμο των παρεχόμενων υπη¬ 
ρεσιών 

Ε) Κάθε είδους πρόσοδοι από την περιουσία του. 

Περιουσία του Νομικού Προσώπου είναι η υφιστάμενη 
μέχρι σήμερα κινητή και ακίνητη περιουσία των παιδικών 
σταθμών. Η θητεία των μελών του Διοικητικού Συμβουλί¬ 
ου ακολουθεί τη δημοτική περίοδο και λήγει με την εγκα¬ 
τάσταση του νέου Διοικητικού Συμβουλίου. 

ΣΦΡΑΓΙΔΑ: Το Νομικό Πρόσωπο θα χρησιμοποιεί σφρα¬ 
γίδα που κυκλικά θα φέρει χαραγμένες τις λέξεις « ΕΛΛΗ¬ 
ΝΙΚΗ ΔΗΜΟΚΡΑΤΙΑ-ΝΟΜΟΣ ΕΒΡΟΥ «, την επωνυμία του 
και στο μέσο το εθνόσημο. 

Το Νομικό Π ρόσωπο εκπροσωπείται στα Δικαστήρια και 
σε κάθε δημόσια αρχή από τον πρόεδρό του ή τον νόμιμο 
αναπληρωτή του. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αλεξανδρούπολη, 28 Μαρτίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΔΑΝΤΗΛΟΥΔΗ 

-♦- 

Αριθ. 2960 (5) 

Σύσταση «Αναπτυξιακής Δημοτικής Επιχείρησης 
Διστόμου» στο Δήμου Διστόμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη : 

1) Τις διατάξεις των άρθρων 277- 291 του ΔΚΚ (ΠΔ 
410/95). 

2) Την 10/2000 απόφαση του Δημοτικού Συμβουλίου Δι¬ 
στόμου, σχετικά με την σύσταση δημοτικής επιχείρησης. 

3) Τις διατάξεις του Ν. 2503/97 περί «Διοίκησης, Οργά¬ 
νωσης, Στελέχωσης της Περιφέρειας, ρυθμίσεις θεμά¬ 
των για την Τοπική Αυτοδιοίκηση και άλλες διατάξεις». 


4) Την 5921/97 απόφαση του Γενικού Γραμματέα της 
Περιφέρειας Στερεός Ελλάδας περί «Μεταβίβασης δικαι¬ 
ώματος υπογραφής με εντολή ΓΓΠ στους Διευθυντές Το¬ 
πικής Αυτοδιοίκησης και Διοίκησης», από φασίζουμε: 

Α) Συνιστάται στον Δήμο Διστόμου Επιχείρηση με την 
Επωνυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ 
ΔΙΣΤΟΜΟΥ». 

Β) Έδρα της επιχείρησης είναι η πόλη του Διστόμου. 

Γ) Η Αναπτυξιακή Δημοτική επιχείρηση Διστόμου θα δι- 
οικείται από πενταμελές (5 μέλη) Διοικητικό Συμβούλιο 
που θα οριστεί από το Δημοτικό Συμβούλιο μαζί με τους 
αναπληρωτές. 

Στο Διοικητικό Συμβούλιο θα συμμετέχουν: 
α. Δύο (2) τουλάχιστον αιρετοί Δημοτικοί Σύμβουλοι εκ 
των οποίων ο ένας θα προέρχεται από την μειοψηφία, 
β. Ένας εκπρόσωπος Κοινωνικού Φορέα, 
γ. Δύο (2) Δημότες ή κάτοικοι του Δήμου Διστόμου που 
θα έχουν πείρα ή γνώσεις σχετικές με το αντικείμενο της 
Επιχείρησης. 

δ. Ένας (1) εκπρόσωπος των εργαζομένων στην επιχεί¬ 
ρηση όταν ο αριθμός των απασχολουμένων είναι μεγαλύ¬ 
τερος των 20 ατόμων (χωρίς αλλαγή της συστατικής πρά¬ 
ξης)· 

ε. Η θητεία του Διοικητικού Συμβουλίου ακολουθεί την 
θητεία της Δημοτικής Αρχής. 

Δ) Σκοποί της επιχείρησης είναι: 

1) α. Η ουσιαστική και ολοκληρωμένη πολιτιστική ανά¬ 
πτυξη του Δήμου και της ευρύτερης περιοχής και η καλ¬ 
λιέργεια σε βάθος της καλλιτεχνικής ευαισθησίας και της 
αγάπης για τις τέχνες, η προστασία της εθνικής πολιτι¬ 
στικής ταυτότητας, η αναγωγή των πολιτιστικών πνευμα¬ 
τικών και καλλιτεχνικών αγαθών σε οργανικά στοιχεία της 
καθημερινής ζωής και η ενεργητική και συνειδητή συμμε¬ 
τοχή των πολιτών στην πολιτιστική ζωή του Δήμου. 

β. Η δημιουργία της απαραίτητης πολιτιστικής υποδο¬ 
μής. 

γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού του κινηματο¬ 
γράφου του θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ. Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκώνπου θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

ε. Η προβολή ανάπτυξη καιη διάδοση αυτών των τεχνών 
με την διοργάνωση, παραγωγή και παρουσίαση πολιτιστι¬ 
κών εκδηλώσεων, καθώς και άλλων επιμορφωτικών και 
ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για την βελτίωση της ποιότητας της ζωής και την δη¬ 
μιουργική αξιοποίηση του ελεύθερου χρόνου των κατοί¬ 
κων του Δήμου και ιδιαίτερα των νέων. 

ζ. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
Δήμου και της ευρύτερης περιοχής και η παροχή με κάθε 
δυνατό τρόπο ηθικής και υλικής βοήθειας και τεχνικής 
υποστήριξης, με στόχο την ενίσχυση της ερασιτεχνικής 
δημιουργίας και την διεύρυνση του πεδίου των πρωτο¬ 
βουλιών και παρεμβάσεώντους. 

η. Η συνεργασία με την εκπαιδευτική κοινότητα του Δή¬ 
μου και της ευρύτερης περιοχής για την από κοινού προώ- 

θηση και υλοποίηση, πολιτιστικών, πνευματικών, παιδαγω¬ 
γικών, εκπαιδευτικών και επιμορφωτικών δραστηριοτήτων 
μέσα και έξω από τα σχολεία και η εξασφάλιση της ουσια¬ 
στικής συμμετοχής των μαθητικών κοινοτήτων και της νεο¬ 
λαίας γενικότερα στις δραστηριότητες της επιχείρησης. 

θ. Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, επιμορφωτικού, πο¬ 
λιτιστικού, αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητά της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις ημερίδες, συνέδρια κλπ.), με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις προβολές, εκθέ¬ 
σεις, συναυλίες, φεστιβάλ κλπ.). 

2. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων, Η ένταξη των εκδηλώσεων στις 
δραστηριότητες της νέας Δημοτικής Επιχείρησης για την 
εξασφάλιση της αποτελεσματικότερης οργάνωσης και 
διεξαγωγής των σημαντικών αυτών γεγονότων για το Δή¬ 
μο και την ευρύτερη περιοχή, της ευελιξίας και της συμ¬ 
μετοχής της Τοπικής Αυτοδιοίκησης. 

3. Η υλοποίηση εκπαιδευτικών - επιμορφωτικών προ¬ 
γραμμάτων Ε.Ε. ή άλλων Δημοσίων Φορέων. 

4. Η περιβαλλοντική ευαισθητοποίηση, η Διαχείριση του 
Περιβάλλοντος. 

α. Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος της περιφέ¬ 
ρειας του Δήμου και της ευρύτερης περιοχής, η ευαισθη- 
τοποίηση των δημοτών και κατοίκων σε αντίστοιχα θέμα¬ 
τα, η προώθηση περιβαλλοντικής επιμόρφωσης, η 
ενεργός συμμετοχή σε σχετικά προγράμματα της Ευρω¬ 
παϊκής Ένωσης, η παροχή υπηρεσιών συμβούλου σε θέ¬ 
ματα ρύπανσης, κυκλοφορίας και πρασίνου του Δήμου, η 
ανάπτυξη και προώθηση συνεργασιών με Πανεπιστημια¬ 
κούς και Δημόσιους γενικά Οργανισμούς και Επιχειρή¬ 
σεις Κοινής Ωφελείας. 

β. Η αξιοποίηση και διαχείριση των ελεύθερων χώρων 
με την δημιουργία χώρων περιπάτου, αθλητικών χώρων, 
χώρων ψυχαγωγίας και πολιτιστικών εκδηλώσεων. 

γ. Η εφαρμογή προγράμματος ανακύκλωσης με διαλο¬ 
γή στην πηγή. 

δ. Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των δασών, την καθαριότητα και την αισθητική των τουρι¬ 
στικών περιοχών και γενικά του Δήμου. 

ε. Η λειτουργία τμήματος Κυκλοφοριακής Αγωγής και 
Περιβαλλοντικής εκπαίδευσης ηλικίας μέχρι 12 ετών. 

5. Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και η παροχή υπηρεσιών πρωτοβάθμιας 
και δευτεροβάθμιας ιατρικής περίθαλψης, η λειτουργία 
Παιδικών και Βρεφονηπιακών Σταθμών. Κέντρων Δημι¬ 
ουργικής Απασχόλησης Παιδιών (ΚΔΑΠ) για την εξυπη¬ 
ρέτηση των εργαζομένων και μη μητέρων, η φροντίδα, 


προσχολική αγωγή, διαπαιδαγώγηση, ψυχαγωγία και 
απασχόληση βρεφών, νηπίων και παιδιών γενικά προσχο- 
λικής ηλικίας. 

6. Ανάπτυξη του Αθλητισμού. 

Η εξασφάλιση της αναγκαίας υποδομής σε χώρους 
εγκαταστάσεις και εξοπλισμό, η διοίκηση διαχείριση και 
εκμετάλλευση τους, η εξασφάλιση των αναλώσιμων αθλη¬ 
τικών ειδών και υλικών, η συνεργασία με Αθλητικά σωμα¬ 
τεία και τους λοιπούς φορείς του Αθλητισμού του Δήμου, 
η στήριξη των δραστηριοτήτων τους, η οργάνωση και λει¬ 
τουργία ερασιτεχνικών αθλητικών τμημάτων, η διοργάνω¬ 
ση περιοδικών και ετήσιων ομαδικών ή ατομικών αθλημά¬ 
των και αγώνων μαζικών αθλημάτων για την συμμετοχή 
των νέων και γενικότερα των κατοίκων σε αθλητικές δρα¬ 
στηριότητες και εκδηλώσεις και μέσω αυτών η σημαντική, 
πολιτιστική και πνευματική ανάπτυξη των κατοίκων. 

7. Εκδόσεις - Εκτυπώσεις 

Η έκδοση ενημερωτικών περιοδικών για την συνεχή επι¬ 
κοινωνία με τους κατοίκους και δημότες του Δήμου μέσα 
από ένα «φιλικό» έντυπο και την δημιουργία βήματος για 
την αμφίδρομη ανάπτυξη των ιδεών του Δήμου, των δη¬ 
μοτών, των κατοίκων των εργαζομένων στο Δήμο και άλ¬ 
λων ΟΤΑτου Νομού. 

Η δημιουργία εργαστηρίου εκτυπώσεων για την κάλυ¬ 
ψη των αναγκών του Δήμου της Δημοτικής Επιχείρησης 
και άλλων ΟΤΑτης ευρύτερης περιοχής. 

8. Διαφημίσεις. 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρείες και η προβολή μέσω των 
διαφημιστικών στοιχείων, ιδεών και μηνυμάτων του Δή¬ 
μου και της Επιχείρησης που έχουν σχέση με την Κοινω¬ 
νική και Πολιτιστική Ανάπτυξη, τον Αθλητισμό, το Περι¬ 
βάλλον την Επιμόρφωση και την Ψυχαγωγία των κατοί¬ 
κων του. 

9. Τεχνικός - Κατασκευαστικός Τομέας. 

Η εκπόνηση μελετών , η κατασκευή και συντήρηση έρ¬ 
γων, οικιστικές αναπλάσεις, η διαμόρφωση κοινοχρή¬ 
στων χώρων, η κατασκευή και συντήρηση έργων υποδο¬ 
μής, η συντήρηση των σχολικών κτιρίων και γενικά των 
εγκαταστάσεων του Δήμου. 

10. Τουριστική ανάπτυξη. 

Η λειτουργία τμήματος για την προβολή των τουριστι¬ 
κών πόρωντου Δήμου, την δημιουργία και εκμετάλλευση 
αναψυκτηρίων, εστιατορίων και λοιπών τουριστικών επι¬ 
χειρήσεων, την ανάπτυξη εναλλακτικών μορφών τουρι¬ 
σμού (π.χ. περιπατητικός, αναρριχητικός κλπ.). 

11. Δημοτική Συγκοινωνία. 

Η δρομολόγηση λεωφορείων εντός της περιοχής του 
Δήμου για την δωρεάν εξυπηρέτηση ατόμων με ειδικές 
ανάγκες, τρίτης ηλικίας, μαθητών και γενικά κατοίκων που 
δεν εξυπηρετούνται από τις γραμμές των αστικών λεωφο¬ 
ρείων, καθώς καιτην μεταφοράτων μαθητώνπρος και από 
τα τμήματα Καλλιτεχνικής Παιδείας και Επιμόρφωσης. 

12. Επιχειρηματικές και λοιπές δραστηριότητες. 

Η ανάπτυξη της αγοράς εργασίας και της οικονομίας, η 
παροχή συμβουλευτικών επικουρικών υπηρεσιών σε δη¬ 
μόσιους και ιδιωτικούς φορείς, η ενθάρρυνση και παροχή 
βοήθειας για επενδυτικές δραστηριότητες στον πρωτο¬ 
γενή, δευτερογενή και ιδιαίτερα στον τριτογενή τομέα, ο 
σχεδιασμός, οργάνωση και υλοποίηση σχετικών εκδηλώ¬ 
σεων, σεμιναρίων, συνεδρίων και επιστημονικών δραστη¬ 
ριοτήτων. 

Η παραγωγή προμήθεια και μεταπώληση ή εκχώρηση 

προς τρίτους προϊόντων, υπηρεσιών και δικαιωμάτων 
που έχουν άμεση σχέση με τους σκοπούς και δραστηριό¬ 
τητες της επιχείρησης. 

Η αξιοποίηση - εκμετάλλευση των ακινήτων και χώρων 
ιδιοκτησίας του Δήμου που θα παραχωρηθούν στην Δη¬ 
μοτική Επιχείρηση, η συνεργασία με ιδιωτικούς φορείς, η 
ανάληψη βιώσιμων λοιπών επιχειρηματικών δραστηριο¬ 
τήτων και η συμμετοχή σε άλλες επιχειρήσεις και εταιρεί¬ 
ες με σκοπό την εξυπηρέτηση των κατοίκων του Δήμου. 

Ε) Κεφάλαιο της Επιχείρησης : 

Το αρχικό κεφάλαιο που διαθέτει ο Δήμος Διστόμου 
στην επιχείρηση είναι δραχμές 10.000.000. 

ΣΤ) Πόροι της Επιχείρησης είναι: 

1. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

2. Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

3. Έσοδα από ανάθεση υλοποίησης προγραμμάτων 
Υγείας και Κοινωνικής Πρόνοιας. 

4. Έσοδα από την λειτουργία ή την ενοικίαση ακινήτων 
και χώρων ιδιοκτησίας του Δήμου που θα παραχωρηθούν 
στην Δημοτική Επιχείρηση. 

5. Έσοδα από επιχορηγήσεις για την λειτουργία Παιδι¬ 
κών και Βρεφονηπιακών Σταθμών και Κέντρων Δημιουρ¬ 
γικής Απασχόλησης Παιδιών. 

6. Έσοδα από την εκμετάλλευση των κοινοχρήστων και 
λοιπών χώρων και την μίσθωση τους σε διαφημιστικές 
εταιρείες για την προβολή διαφημιστικών μηνυμάτων. 

7. Έσοδα από την διαχείρηση προγραμμάτων της ΕΕ ή 
άλλων Δημοσίων Φορέων. 

8. Έσοδα από αναθέσεις και εκτελέσεις τεχνικών έρ¬ 
γων, εκπόνησης μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

9. Έσοδα από επιχειρηματικές δραστηριότητες υπηρε¬ 
σιών τουριστικής ανάπτυξης (αναψυκτήρια, καντίνες 
κλπ.) και λοιπές επιχειρηματικές δραστηριότητες της Δη¬ 
μοτικής Επιχείρησης που σε κάθε περίπτωση επιτρέπο¬ 
νται εφόσον δεν απαγορεύονται από την κείμενη νομοθε¬ 
σία την σχετική με τις επιχειρήσεις των ΟΤΑ. 

10. Έσοδα από την περιουσία της Επιχείρησης. 

11. Έσοδα από κληροδοτήματα εισφορές, δωρεές κλπ. 

Ζ) Η διάρκεια της Επιχείρησης είναι πενήντα (50) χρόνια 

από την δημοσίευση της απόφασης αυτής στην Εφημερί¬ 
δα της Κυβέρνησης. 

Η) Η επιχείρηση διαλύεται: 

1. Με απόφαση του Δημοτικού Συμβουλίου με την από¬ 
λυτη πλειοψηφία των μελών του. 

2. Όταν λήξει χωρίς να παραταθεί. 

3. Σε περίπτωση πτώχευσης της Επιχείρησης. 

Εκτός από την περίπτωση πτώχευσης οι εκκρεμείς υπο¬ 
θέσεις εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. Το 
υπόλοιπο περιέρχεται στον Δήμο. 

θ) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Δι¬ 
στόμου, ύψους δραχμών 10.000.000, γιατοτρέχονέτος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λιβαδειά, 23 Μαρτίου 2000 

Με εντολή Γενικού Γραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 


Αριθ. 15/οικ. 2593 (6) 

Αποδοχή παραίτησης από άδεια μεταλλευτικών ερευνών 
με ΒΜ 2086. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

1. Με τη 15/961/23.3.2000 απόφαση του Νομάρχη 
Θεσ/νίκης,που εκδόθηκε σύμφωνα τα αρθ. 42 και 74 του 
Ν.Δ. 210/73 (Μεταλλευτικός Κώδικας) έγινε αποδεκτή η 
παραίτηση του Πλουμή Χατζηαγγέλου του Κων/νου από 
τα δικαιώματά του επί της 15/οικ. 146/10.1.97 άδειας με¬ 
ταλλευτικών ερευνών με αριθ. βιβλίου Μεταλλείων Β.Μ. 
2086 σε περιοχή του Δημ. Διαμ. Ξυλόπολης - Δήμου Λά¬ 
χανά Ν. Θεσ/νίκης. 

Θεσσαλονίκη, 23 Μαρτίου 2000 

Με εντολή Νομάρχη 
Ο Διευθυντής 
Ν. ΟΙΚΟΝΟΜΟΥ 

-♦- 

Αριθ. 6106 π.έ (7) 

Σύσταση Εκκλησιαστικού Ιδρύματος υπό την επωνυμίαν: 
«ΠΝΕΥΜΑΤΙΚΟΝ ΚΕΝΤΡΟΝ ΜΗΤΡΟΠΟΛΙΤΙΚΟΥ ΙΕ¬ 
ΡΟΥ ΝΑΟΥ ΑΓΙΟΥ ΒΑΣΙΛΕΙΟΥ ΤΡΙΠΟΛΕΩΣ» ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ ΚΑΙ ΚΥΝΟΥΡΙΑΣ. 

Η ΔΙΑΡΚΗΣ ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/ 1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις Αυτής τας απορρέουσας εκ των 
Ευαγγελικών Επιταγών, των Ιερών Κανόνων και των Νό¬ 
μων του Κράτους προς το Χριστεπώνυμοντης Εκκλησίας 
πλήρωμα. 

3. Τας υφιστάμενος Κοινωνικός και πνευματικός ανά- 
γκας της Ιεράς Μητροπόλεως Μαντινείας και Κυνουρίας. 

4. Την υπ’ αριθμ. 660/23.11.1999 Πρότασιν του Σεβα- 
σμιωτάτου Μητροπολίτου Μαντινείας και Κυνουρίας κ. 
Αλεξάνδρου. 

5. Την από 3.1.2000 Γνωμάτευσιν της Νομικής Υπηρε¬ 
σίας της Εκκλησίας της Ελλάδος. 

6. Την από 20.1.2000 Απόφασιν Αυτής, αποφασίζει: 

Την σύστασιν Εκκλησιαστικού Ιδρύματος υπό την επω¬ 
νυμίαν: «ΠΝΕΥΜΑΤΙΚΟΝ ΚΕΝΤΡΟΝ ΜΗΤΡΟΠΟΛΙΤΙΚΟΥ 
ΙΕΡΟΥ ΝΑΟΥ ΑΓΙΟΥ ΒΑΣΙΛΕΙΟΥ ΤΡΙΠΟΛΕΩΣ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΜΑΝΤΙΝΕΙΑΣ ΚΑΙ ΚΥΝΟΥΡΙΑΣ. 

Η συγκρότησις, οργάνωσις, διοίκησις, διαχείρησις και 
λειτουργία του Ιδρύματος τούτου διέπεται εκ των διατά¬ 
ξεων του κατωτέρω Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
«ΠΝΕΥΜΑΤΙΚΟΥ ΚΕΝΤΡΟΥ ΜΗΤΡΟΠΟΛΙΤΙΚΟΥ 
ΙΕΡΟΥ ΝΑΟΥ ΑΓΙΟΥ ΒΑΣΙΛΕΙΟΥ ΤΡΙΠΟΛΕΩΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ 
ΚΑΙ ΚΥΝΟΥΡΙΑΣ 

Άρθρον 1 
Τίτλος - Έδρα. 

1. Εις την ενορίαν του Αγίου Βασιλείου Τριπόλεως της 
Ιεράς Μητροπόλεως Μαντινείας και Κυνουρίας ιδρύεται 
Εκκλησιαστικόν Ίδρυμα, ως Ν.Π.Ι.Δ. μη κερδοσκοπικού 

χαρακτήρος, με την επωνυμία ν «Πνευματικόν Κεντρον 
Μητροπολιτικού Ιερού Ναού Αγίου Βασιλείου Τριπόλε- 
ως», της Ιερός Μητροπόλεως Μαντινείας και Κυνουρίας, 
το οποίον θα διέπεται από τις διατάξεις του Κανονισμού 
τούτου. 

2. Έδρα του Ιδρύματος τούτου είναι η αίθουσα ιδιοκτη¬ 
σίας του Μητροπολιτικού Ιερού Ναού Άγιου Βασιλείου 
Τριπόλεως, η οποία ευρίσκεται κάτωθεν αυτού και επί της 
οδού Κύπρου 10. 

Άρθρον 2 

Σκοποί και μέσα προς επίτευξιν αυτών. 

1. Σκοποί του Πνευματικού Κέντρου είναι: 

α) Η ανάπτυξιςτου Ορθοδόξου φρονήματος και η καλ¬ 
λιέργεια σχέσεων αγάπης και συνεργασίας μεταξύ των 
πιστών της ενορίας. 

β) Η προβολή της Ορθοδόξου πνευματικότητος προς 
πάσαν κατεύθυνσιν. 

γ) Η προσέγγισις, ιδία των νέων, εις την Ορθόδοξον πι- 
στιν και ζωήν και η καλλιέργεια στενωτέρας συνεργασίας 
αυτών μετά των υπευθύνων της Εκκλησίας. 

δ) Η προβολή προς πάσαν κατεύθυνσιντης Ορθοδόξου 
τέχνης. 

ε) Η καλλιέργεια των πιστών εις την λατρευτικήν και μυ- 
στηριακήν ζωήν της Εκκλησίας, 
στ) Η παροχή παντός είδους βοήθειας εις απόρους, 
ζ) Η αντιμετώπισις των αιρέσεων εν συνεργασία μετά 
του αρμοδίου Γ ραφείου της Ιεράς Μητροπόλεως και η 
παροχή παντός είδους βοήθειας εις το αντιαιρετικόν έρ- 
γοντης Εκκλησίας. 

η) Γενικώς η συμβολή εις την πνευματικήν και πολιτιστι¬ 
κήν ανάπτυξιν της περιοχής εντός των πλαισίων της Ορ¬ 
θοδόξου Παραδόσεως. 

2. Μέσα προς επίτευξιν των ανωτέρω σκοπών είναι: 

α) Η λειτουργία Κατηχητικών Σχολείων εν συνεργασία 
μετά του Εκκλησιαστικού Συμβουλίου του Μητροπολιτι- 
κού Ιερού Ναού Αγίου Βασιλείου Τριπόλεως. 

β) Η διοργάνωσις ομιλιών, διαλέξεων, συζητήσεων, 
προβολών, εκθέσεων κ.τ.λ. 
γ) Η διοργάνωσις ψυχαγωγικών εκδηλώσεων, 
δ) Η διοργάνωσις προσκυνηματικών και ψυχαγωγικών 
εκδρομών. 

ε) Η διοργάνωσις εκδηλώσεων φιλανθρωπικού χαρα¬ 
κτήρος. 

στ) Η λειτουργία βιβλιοθήκης, 
ζ) Η λειτουργία βίντεο και βιντεοθήκης, 
η) Πάσα άλλη ενέργεια αποφασιζομένη εκάστοτε υπό 
του Διοικητικού Συμβουλίου του Ιδρύματος. 

Άρθρον 3 

Διοίκησις 

1. Το Πνευματικόν Κέντροντου Μητροπολιτικού Ιερού 
Ναού Αγίου Βασιλείου Τριπόλεως τελεί υπό την πνευμα¬ 
τικήν εποπτειαν της Ιεράς Μητροπόλεως Μαντινείας και 
Κυνουρίας και διοικείται υπό πενταμελούς Διοικητικού 
Συμβουλίου (Δ.Σ.) αποτελουμένου εκ: 

α) Του εκάστοτε Μητροπολίτου Μαντινείας και Κυνου¬ 
ρίας, ως Προέδρου αυτού. 

β) Του εκάστοτε Προέδρου του Εκκλησιαστικού Συμ¬ 
βουλίου του Μητροπολιτικού Ιερού Ναού Αγίου Βασιλεί¬ 
ου Τριπόλεως, ως Αντιπροέδρου αυτού. 

γ) Ενός έκτων μελών του Εκκλησιαστικού Συμβουλίου 
του ανωτέρω Ναού, μετά του αναπληρωτού αυτού. 


δ) Δύο εκ των πιστών της ενορίας του Αγίου Βασιλείου 
Τριπόλεως, διακρινομένων δια την πνευματικήν κατάρτι- 
σιν και ωριμότητα αυτών, ως και δια το ενδιαφέρον αυτών 
δια το έργον της Εκκλησίας, μετά των αναπληρωτών αυ¬ 
τών. 

2. Τα ως άνω τρία τακτικά μέλη του Δ.Σ. μετά των ανα¬ 
πληρωτών αυτών (των παρ. 1γ και 1δ του παρόντος άρ¬ 
θρου) διορίζονται δια μιαν τριετίαν υπάτου Σεβασμιωτά- 
του Μητροπολίτου Μαντινείας και Κυνουρίας, κατόπιν εγ¬ 
γράφου προτάσεωςτου Εκκλησιαστικού Συμβουλίου του 
Μητροπολιτικού Ιερού Ναού Αγίου Βασιλείου Τριπόλεως 
και έχουν το δικαίωμα του επαναδιορισμού. Το αξίωμα 
των είναι τιμητικόν και άμισθον. 

3. Κατά την πρώτην συνεδριασιν εκλέγεται μεταξύ των 
τακτικών μελών, δια ψηφοφορίας, ο Γραμματεύς, ο Τα¬ 
μίας και ο Κοσμήτορας. 

4. Το Δ.Σ. συγκροτείται εις Σώμα δια της εκλογής τού¬ 
της. 

5. Το Δ.Σ. λογίζεται εν απαρτία παρόντων του Προέ¬ 
δρου ή του Αντιπροέδρου, κωλυομένου του Προέδρου 
και δύο τουλάχιστον μελών και αϊ αποφάσεις λαμβάνονται 
δια πλειοψηφίας των παρόντων μελών. Εις περίπτωσιν 
ισοψηφίας υπερισχύει η ψήφος του Προέδρου. 

Άρθρον 4 
Αρμοδιότητες 

1. Το Δ.Σ. του Πνευματικού Κέντρου του Μητροπολιτι- 
κού Ιερού ΝαούΑγίου Βασιλείου Τριπόλεως έχειτας εξής 
αρμοδιότητας. 

α) Αποφασίζει δια παν θέμα αφορών την εκπλήρωσιν 
των σκοπών του Ιδρύματος. Δια να ληφθεί δε απόφασις 
απαιτούνται οι ψήφοι τριών (3) τουλάχιστον έκτων μελών 
αυτού. 

β) Συνεργάζεται μετά του Εκκλησιαστικού Συμβουλίου 
του Μητροπολιτικού Ιερού Ναού Αγίου Βασιλείου Τριπό¬ 
λεως δια την προαγωγήν των σκοπών του Ιδρύματος και 
διορίζει το αναγκαίον προς τούτο προσωπικόν. 

γ) Μεριμνά δια την εξεύρεσιν οικονομικών πόρων και 
δια την ομαλήν λειτουργίαν του Ιδρύματος. 

δ) Συνέρχεται κατόπιν προσκλήσεως του Προέδρου ή 
κατόπιν εγγράφου αιτήσεως τριών τουλάχιστον μελών 
αυτού. 

ε) Συντάσσει κατ’ έτος Προϋπολογισμόν και Απολογι¬ 
σμόν, τους οποίους υποβάλλει, προς έγκρισιν, εις το Μη- 
τροπολιτικόνΣυμβούλιοντης Ιεράς Μητροπόλεως Μαντι- 
νείας και Κυνουρίας. 

στ) Αποφασίζει δια παν θέμα μη προβλεπόμενον υπό 
του παρόντος Κανονισμού. 

Άρθρον 5 

Δικαιώματα και υποχρεώσεις των μελών τον Δ.Σ. 

1. Ο Πρόεδρος του Δ.Σ. έχει τα εξής δικαιώματα και 
υποχρεώσεις: 

α) Έχει την ευθύνην όλων των εκδηλώσεων του Ιδρύμα¬ 
τος και συντονίζει τα μέλη του Δ.Σ. προς υλοποίησιν των 
σκοπών αυτού. 

β) Εκπροσωπεί το Ίδρυμα ενώπιον πάσης αρχής και εις 
όλαςτου τας σχέσεις μετ’ άλλων ιδρυμάτων, οργανισμών 
ή ιδιωτών και συναλλάσεται μετ’ αυτών. 

γ) Λαμβάνει γνώσιν όλων των εισερχομένων και εξερχό- 
μενων εγγράφων του Ιδρύματος και συνυπογράφει μετά 
του Ταμιου τα Γραμμάτια Εισπράξεων και τα Εντάλματα 
Πληρωμών. 

δ) Συγκαλείτο Δ.Σ. εις συνεδριάσεις, προεδρεύει και δι¬ 
ευθύνει τας εν αυτώ συζητήσεις. 

2. Ο Αντιπρόεδρος αναπληροι τον Πρόεδρον οσάκις 
απουσιάζει εις άλας τας αρμοδιότητας αυτού και ενεργεί 
κατόπιν εντολής του Προέδρου. Συγκαλείτο Δ.Σ. καιπρο- 
εδρεύει αυτού απουσιάζοντος ή κωλυόμενου του Προέ¬ 
δρου. 

3.0 Γραμματεύς συντάσσει και συνυπογράφει μετάτου 
Προέδρου του Δ.Σ άπαντα τα έγγραφα, είναι υπεύθυνος 
της αλληλογραφίας και ενημερώνει τον Πρόεδρον περί 
αυτής, φυλάσσει την σφραγίδα του Ιδρύματος και μερι¬ 
μνά δια την ορθήν λειτουργίαν της Γραμματείας αυτού. 

4.0 Ταμίας του Ιδρύματος έχει τας εξής αρμοδιότητας: 
α) Ευθύνεται διατηντήρησιντου Βιβλίου Ταμείου, φα- 
κέλλου αποδείξεων και ενταλμάτων, δια την φύλαξιν των 
χρημάτωντου Ιδρύματος. 

β) Διενεργεί οιανδήποτε συναλλαγήν οικονομικής φύ- 
σεως (καταθέσεις, αναλήψεις χρημάτων, διακινήσεις κε¬ 
φαλαίων, εισπράξεις χρηματικών ποσών κ.λπ.) μόνον κα¬ 
τόπιν αποφάσεωςτου Δ.Σ. του Ιδρύματος. 

5. Ο Κοσμήτωρ επιμελείται των εκδηλώσεων του Ιδρύ¬ 
ματος καιτηςευπρεπείαςτων αιθουσώντούτου, δίδει εις 
την δημοσιότητα πληροφορίας δια τας δραστηριότητας 
του Ιδρύματος και φροντίζει δια την προβολήν τούτου, 
ενημερώνει, κατόπιν αποφάσεως του Δ.Σ., τα αναπληρω¬ 
ματικά μέλη δια παν θέμα, αφορών το Πνευματικόν Κέν- 
τρον. 

Άρθρο 6 

Πόροι και διάθεσις αυτών 

1. Οικονομικοί πόροι του Ιδρύματος είναι οι εξής: 
α) Έσοδα έκτων εκδηλώσεωντου Ιδρύματος. 

β) Οικονομική ενίσχυσις εκ του Μητροπολιτικού Ιερού 
Ναού Αγίου Βασιλείου Τριπόλεως. 

γ) Δωρεαι, προαιρετικοί εισφοραί, κληρονομιαί και κλη- 
ροδοσίαι παντός φυσικού ή νομικού προσώπου. 

δ) Κρατικοί επιχορηγήσεις, Κοινοτικά επιχορηγήσεις 
ως και πάσα άλλη νόμιμος επιχορήγησις. 

2. Οι οικονομικοί πόροι του Ιδρύματος διατίθενται: 
α) Προς επίτευξιντων σκοπών αυτού. 

β) Προς κάλυψιν των τρεχόντων εξόδων λειτουργίας 
του Ιδρύματος (συντήρησις αιθούσης, θέρμανσις, φωτι¬ 
σμός, καθαριότης, μισθοδοσία προσωπικού κ.λπ.). 

γ) Δια την αγοράν του απαιτουμένου εξοπλισμού του 
Ιδρύματος. 

δ) Επειδή κατά την Ορθόδοξον Παράδοσινο Ιερός Ναός 
και η εν αυτώ λατρεία αποτελούντο κέντρον πόσης πνευ¬ 
ματικής και πολιτιστικής δραστηριότητος πόροι του Ιδρύ¬ 
ματος δύνανται, κατόπιν αποφάσεως του Δ.Σ. εκ των τυ¬ 
χόν περισσευμάτων και μέχρι ποσοστού πενήντα επί τοις 
εκατό (50%) αυτών, να διατίθενται και προς συντήρησιν, 
ανακαίνισιν, καλωπισμόν, κάλυψιν αναγκών κ.λπ. του Μη- 
τροπολιτικού Ιερού Ναού Αγίου Βασιλείου Τριπόλεως και 
των Παρεκκλησίων αυτού, εν συνεργασία πάντοτε μετά 
του Εκκλησιαστικού Συμβουλίου του ως άνω Ναού. 

3. Τυχόν χρηματικόν πλεόνασμα έκτης οικονομικής δια- 
χειρίσεως του Ιδρύματος, το οποίον υπερβαίνει το ποσόν 
περί του οποίου αποφασίζει το Δ.Σ., κατατίθεται εις μιαν 
έκτων λειτουργουσών εν Τριπόλει Τραπεζών. 

Άρθρον 7 
Τηρούμενα βιβλία 

1. Το Πνευματικόν Κέντρον του Μητροπολιτικού Ιερού 


Ναού Αγίου Βασιλείου Τριπόλεως έχει ιδίαν διαχείρισιν, τη¬ 
ρεί δετά διαχειριστικά Βιβλία αυτού, θεωρημένα υπάτης Ιε¬ 
ρός Μητροπόλεως Μαντινείας και Κυνουρίας, ήτοι: Βιβλίον 
Πράξεων Διοικητικού Συμβουλίου, Βιβλίον Πρωτοκόλλου, 
Βιβλίον Ταμείου, Βιβλίον κινητής και ακινήτου Περιουσίας. 

2. Η διαχείρισις διεξάγεται δια διπλοτύπων Γραμματίων 
Εισπράξεων και Ενταλμάτων Πληρωμών, θεωρημένων 
υπό της Ιερός Μητροπόλεως Μαντινείας και Κυνουρίας 
και είναι εκτελεστέα εφ’ όσον φέρουν απαραιτήτως την 
υπογραφήντου Προέδρου καιτουΤαμίουτου Ιδρύματος. 

Άρθρον 8 

Σφραγίς - Τελικοί διατάξεις 

1. Το Πνευματικόν Κέντρον του Μητροπολιτικού Ιερού 
Ναού Αγίου Βασιλείου Τριπόλεως έχει ιδίαν κυκλικήν 
σφραγίδα με τον τίτλον «ΙΕΡΑ ΜΗΤΡΟΠΟΛΙΣ ΜΑΝΤΙΝΕΙ- 
ΑΣ ΚΑΙ ΚΥΝΟΥΡΙΑΣ - ΠΝΕΥΜΑΤΙΚΟΝ ΚΕΝΤΡΟΝ ΜΗΤΡΟ- 
ΠΟΛΙΤΙΚΟΥ ΙΕΡΟΥ ΝΑΟΥ ΑΓΙΟΥ ΒΑΣΙΛΕΙΟΥ ΤΡΙΠΟΛΕ- 
ΩΣ», η οποία έχει εις το κέντρον το μονόγραμμα του Κυ¬ 
ρίου και τα γράμματα Α και Ω. 

2. Το Πνευματικόν Κέντρον του Μητροπολιτικού Ιερού 
Ναού Αγίου Βασιλείου Τ ριπόλεως καταργείται υπό της Ιε¬ 
ρός Συνόδου, κατόπιν ητιολογημένης αποφάσεως τεσ¬ 
σάρων εκ των μελών του Δ.Σ., συμπεριλαμβανομένου 
απαραιτήτως του Προέδρου του Ιδρύματος. 

3. Με την κατάργησιν του Ιδρύματος παν κινητόν ή ακί¬ 
νητον περιουσιακόν αυτού στοιχείον, ακόμη και χρηματι¬ 
κόν, περιέρχεται αυτοδικαίως χωρίς καμίαν άλλην διαδι¬ 
κασίαν ειςτο Νομικόν Πρόσωποντου Μητροπολιτικού Ιε¬ 
ρού Ναού Αγίου Βασιλείου Τριπόλεως. 

Άρθρον 9 

Ισχύς και τροποποίησις τον παρόντος Κανονισμού 

1. Ο παρών Κανονισμός ισχύει από της δημοσιεύσεως 
αυτού εις την Εφημερίδα της Κυβερνήσεως και εις το επί¬ 
σημον δελτίον «ΕΚΚΛΗΣΙΑ» της Εκκλησίας της Ελλάδος. 

2. Πάσα τροποποίησις αυτού γίνεται υπό της Ιερός Συ¬ 
νόδου, κατόπιν ητιολογημένης αποφάσεως τεσσάρων εκ 
των μελώντου Δ.Σ., συμπεριλαμβανομένου απαραιτήτως 
του Προέδρου του Ιδρύματος. 

Άρθρον10 
Κάλυψις δαπάνης 

Εκ των διατάξεων του Κανονισμού τούτου προκαλείται 
δαπάνη εις βάρος του προϋπολογισμού του Νομικού 
Προσώπου του Μητροπολιτικού Ιερού Ναού Αγίου Βασι¬ 
λείου Τριπόλεως, το ύψος της οποίας δεν δύναται να 
προσδιορισθή. 

Αθήνα,20 Ιανουάριου 2000 

1- Ο Αθηνών ΧΡΙΣΤΟΔΟΥΛΟΣ 

Πρόεδρος 

-♦- 

Διορθώσεις Σφαλμάτων 

( 8 ) 

Διορθώνεται η Φ. 59588/29947/99/3.2.2000 απόφαση του 
Υφυπουργού Εσωτερικών Δημόσιας Διοίκησης και Αποκέ¬ 
ντρωσης που δημοσιεύθηκε στο ΦΕΚ 396/24.3.2000 (τεύχος 
Β') ως προς το επώνυμο από το εσφαλμένο «ΖΟΥΛΚΙΕΒΙΤΣ - 
ΣΙΑ - ΚΑΝΤΑΡΗ» στο ορθό «ΖΟΥΛΚΙΕΒΙΤΣ - ΣΙΑΚΑΝΤΑΡΗ» 

(Από το Υπουργείο Εσωτ. Δημ. Δ/σης και Αποκ.) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΓΠ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































